Krismisblog nommer ses – Perdebytjie se nes
Posted on December 20, 2021 December 18, 2021 by perdebytjie
D staan vir De Hoop Natuurreservaat, geleë drie uur vanaf Kaapstad in die Overbergdistrik. Dis ongeveer 340 vierkante kilometer groot en is die tuiste van 86 soogdierspesies. Dit sluit elande, Kaapse Bergzebras grysribbokke, geelmuishonde, bobbejane en die hoogs bedreigde bontebok in. Daar is ook 'n pragtige vlei, waar baie voëlspesies aangetref word.
Die De Hoop Marine Beskermde Area strek tot drie seemyle vanaf die kuslyn. Die baai is die teelplek van die Suidelike noorkapperwalvis en op 'n helder dag kan mens gelukkig wees om hulle te sien vanaf 'n hoë duin.
D staan ook vir Die Hel oftewel Gamkaskloof. Dis 'n afgesonderde vallei omtrent 20 kilometers lank en 600 meter wyd. Dis in die Swartbergreeks. Die naam is afgelei van helling of hel, wat meer te doene het met die styl helling waarteen die pad in die smal kloof afgaan, as met die spreekwoordelike Hel. Dis nogal 'n uitdagende rit met die pad wat teen ongeveer 579 meters afdaal na die vallei.
Op 28 November 2019, was daar 'n verskriklike brand wat 'n groot deel van die vallei verwoes het. Van ver af kan mens die ontsettende verwoesting sien, wat soos 'n pikswart letsel uitstrek .
Oppad soontoe is daar pragtonele van fynbos, blomme en ander besondere plantegroei en selfs klipspringers.
Aan die anderkant van die kloof is Die Leer…'n baie styl pad waarmee die inwoners vroeër jare plaasprodukte uitgeneem het en ander noodsaaklikhede teruggebring het. 'n Mens kan slegs daar kom met 'n 4×4 of 'n fiets en die pad gaan oor 'n deel van Bosch Luys Kloof Privaat Natuurreservaat.
Gamkaskloof van die Leer se kant af. Hierdie deel het gelukkig die brand vrygespring.
33 Replies to "Krismisblog nommer ses"
Pragtige tonele, Dina. Baie dankie dat jy dit met ons deel.
Dankie Coreen. Ek is bly jy kuier saam met my.
Watterr lieflike tonele skilder jy nie weer eens vir ons nie Bytjie. Ek het nou so lekker saam met jou gereis. Daar by Swellendam is mos ook 'n park waar die bontebok beskerm word – my pa het ons soontoe geneem toe ek nog 'n klein dogtertjie was. Mooi bokke. Die klipspringertjie is te dierbaar. Die murasies – is dit oorblyfsels van ou vissershuisies?
Wat een overweldigend mooie natuur hebben jullie daar toch!
Baie dankie, Bea.💕
Daardie murasies is oorkant die vlei. Daar is 'n ou plaashuis,(sigbaar op een foto),bekend as Die Melkkamer. Mens kan ook daar tuisgaan as jy bv 'n groep mense is.Die murasies staan daar… lyk soos 'n ou garage of iets. Toortsie sal dalk beter weet. Sy ken daardie wêreld goed. Dankie vir saamreis, Hester.
De Hoop se murasies laat my na Toweropstal verlang…was nog nooit in die omtes nie. Ook nie Die Hel nie, alhoewel…😉 Dina, jou Krismisblogs is presente vir my. . Mooi en interessant.
Ek was al tweekeer in Die Hel en darem weer terug!🤣🤣👹👹
Snaaks ek het ook verlang na Toweropstal, toe ek die foto's plaas… "great minds think alike!"Dankie dat jy so lekker saamreis.
Brand is niet altijd slecht voor de natuur, soms gaat het herstel ontzettend snel.
Prachtige foto's alweer, maar ik van hiermee in herhaling…
Dis waar, Paul. In hierdie geval is infrastrutuur vernietig asook jare oue bome, wat lank gaan neem om te herstel. Maar dis die natuur en daaraan kan mens niks doen. Dankie vir inloer.
Dis so 'n windmaker gogga daai!
Twee besonderse dele van die land wat my baie na aan die hart lê. DeHoop, weet jy. Ek is by die duiwel se trapleer af op my boude. 😁
Ek is bly ek kon dit weer vir jou wys. Wens ek kon jou sien by die trapleer!
Ek moet gaan soek. Ek behoort 'n foto te hê.
Ja asseblief. Dit kan net prettig wees.😄
Wat 'n lekker reis is hierdie een! Hierdie fotos van jou is vir my wonderlik mooi en ek leer baie van jou!
Dankie dat jy saamreis en dit geniet. Ek waardeer dit baie, Anne.
De hoop is my grootword wêreld. Jare gelede het ek die voorreg gehad om die kransaasvoëls wat daar broei, se broeiplek te besoek saam met n skooltoer en n toergids. Een van my kosbaarste herinneringe
Ek is bly ek kon weer goeie herinneringe vir jou wakker maak, Appeltjie.
Jou foto's is weereens ongelooflik mooi en daardie deel van ons land is so pragtig!
Ek is bly jy het fit geniet en dankie vir jou mooi woorde, Aletta.
Dis darem 'n belewenis om so saam met jou die plekke te besoek. Het jy al gedink om 'n toergids te word?Die klipspringertjies met hul fynste ou toontjie of hoefies en mooiste ou gesiggies is te pragtig. Daardie brand is net verskriklik. Dit vernietig als wat in die pad kom.Ek sien uit na jou volgende uitstappie. Ek ken daardie dele gladnie so dis besonders vir my om te sien.
Dis heerlik as jy saamreis, Ineke. Dankie ook vir jou mooi kommentaar. Ons het so baie in Namibië en Botswana rondgetoer, dat ons amper die mooi plekke in SA misgeloop het. Ons werk nou daaraan.
Dis ook goed so. Namibië en Botswana gaan op einde dalk onbereikbaar word. Daars gelukkig nog baie plekke rondom julle wat nog besoek kan word.
Jy het definitief meer van die hel gesien as ek. Pragtige fotos Dina.
Ek onthou julle benoude trippie daarheen. Siestog Lana, ek het begrip daarvoor dat dit nie goed afgegaan het nie.